விஜய் ஆண்டனியின் இசையில் வெளிவந்த நான் திரைப்படத்திற்காகத் "தப்பெல்லாம் தப்பே இல்லை..." என்ற பாடலையும் எழுதியுள்ளார். பாடலாசிரியர் ஒருவரை அறிமுகம் செய்யும் நோக்கோடு அனைத்துலக ரீதியில் நடத்தப்பட்ட பாடலியற்றல் போட்டியில் வழங்கப்பட்ட கதைச்சூழலுக்கும் இசைக்கும் ஏற்பப் பாடல் எழுதி அதில் 20000 போட்டியாளர்களுக்குள் முதலாமிடம் பெற்று "நான்" திரைப்படத்தில் பாடல் எழுதும் வாய்ப்பினை இவர் பெற்றார்.

செவ்வேளின் தயாரிப்பிலும் கேசவராஜனின் இயக்கத்திலும் வெளிவந்த "பனைமரக்காடு" திரைப்படத்தில் இசையமைப்பாளர் விமல் ராஜாவின் இசையில் "உயிரிலே உன் பார்வையால் பூ பூத்ததே" என்ற பாடலை எழுதியிருக்கின்றார்.

இயக்குநர் சு.வரதகுமார் இயக்கிய "வல்லைவெளி" திரைப்படத்திலும் இசையமைப்பாளர் க. ஜெயந்தனின் இசையில் "எங்கோ பிறந்தவளே" என்ற பாடலை எழுதியிருக்கின்றார்.

ரந்தீர்கபூர் அனுஸ்கா சர்மா நடிப்பில் 2014 ஆண்டு வெளிவரவுள்ள" பம்பாய் வெல்வெட்" ஹிந்தி திரைப்படத்தில் சிறு காட்சியில் தோன்றி நடித்துள்ளார்.(2013)

இயக்குனர் ப.சிவகாந்தனின் இயக்கத்தில் வெளிவரவுள்ள "கடன்காரன்" திரைப்படத்தில் ஜெயந்தனின் இசையில் "பச்சமுத்தம்" என்ற கிராமிய பாடலை எழுதியுள்ளார்(2013)

நடிகர் ஆர்யாவின் தயாரிப்பில் இயக்குனர் ஜீவாசங்கரின் இயக்கத்தில் வெளிவந்த அமரகாவியம் திரைப்படத்தில் ஜிப்ரானின் இசையில் 'தாகம் தீர கானல் நீரை காதலின்று காட்டுதே..' என்ற பாடலை எழுதியுள்ளார்.இந்தப்பாடல் 2014 வெளிவந்த 100 பாடல்களில் 4 ஆவது இடத்தை பிடித்துள்ளது.

இயக்குனர் ராஜ ராஜாவின் இயக்கத்தில் வெளிவரவுள்ள 'யாவும் காதலே' திரைப்படத்தில் வல்லவன் இசையில் 'மார்லின் மன்றோ மகளா நீ மாடர்ன் இரவின் பகலாநீ' என்ற பாடலை எழுதியுள்ளார்.(2015)

இயக்குனர் அனூப் அரவிந்தனின் இயக்கத்தில் வெளிவரவுள்ள "தேன்ல ஊர்ன மிளகாய்" என்ற திரைப்படத்தில் முழுப்பாடலையும் இவர் எழுதியுள்ளார்.இவர் எழுதிய பாடலின் வரி ஒன்றையே படத்தின் பெயராகவும் பதிவு செய்துள்ளார்கள்.(2016)

இயக்குனர் மணிவண்ணனிடம் உதவியாளராக பணிபுரிந்த முத்துக்குமாரின் இயக்கத்தில் வெளிவரவுள்ள 'எந்த நேரத்திலும்' திரைப்படத்தில் இசையமைப்பாளர் சதீஸின் இசையில் திரைப்படத்தின் முழுப்பாடலையும் இவர் எழுதியுள்ளார்.(2016)

இசையமைப்பாளர் தாஜ்நூரின் இசையில் வெளிவரவுள்ள 'காந்தாரி' என்ற திரைப்படத்துக்கு ஒரு பாடல் எழுதியுள்ளார்(2016)

இயக்குனர் 'காதல்' சுகுமாரின் இயக்கத்தில் வெளிவரவுள்ள 'சும்மாவே ஆடுவோம்' என்ற திரைப்படத்தில் ஸ்ரீகாந்த் தேவாவின் இசையில் 'முத்து முத்து கருவாயா' என ஆரம்பிக்கும் அழகிய கிராமத்து காதல் பாடலை எழுதியுள்ளார்.இத்திரைப்படம் இவ்வாண்டு வெளிவரவுள்ளது.(2016)

ஊடகத்துறையில்
பரிசில்கள் மற்றும் விருதுகள்
திரைப்படத்துறையில்
வெளியிட்ட நூல்கள்